stanford-oval/wikipedia huggingface dataset:
BAe Jetstream 31
Historia

Jetstream 31 perustuu brittiläisen Handley-Page-yhtiön 1960-luvun alkupuolella suunnittelemaan HP.137-konetyyppiin. Handley-Pagen taloudellisten vaikeuksien vuoksi konetyypin tuotanto siirtyi myöhemmin Jetstream Aircraft -nimiselle yhtiölle, jonka taustalla oli Scottish Aviation. Vuonna 1977 Scottish Aviationista tuli osa kansallista British Aerospace -yhtiötä (nykyisin BAE Systems). Jetstream 31 -koneet valmistettiin Prestwickissä.
Koneesta kehitettiin myös suurennettu malli Jetstream 41, mutta sen kaupallinen menestys jäi melko vaatimattomaksi.
Tekniset tiedot

Kone on paineistettu ja enintään 19-matkustajapaikkainen. Sitä tuotettiin vuosien saatossa useina eri versioina, kuten HP.137, Jetstream 1, Jetstream 2, Jetstream 200, Jetstream 31 ja Jetstream 32. Eri versioissa käytettiin useita eri moottorivaihtoehtoja, joista yleisimmät olivat Garrett TPE331-10 (Jetstream 31) ja Garrett TPE331-12 (Jetstream 32).
Käyttö

Kone oli suunnattu kevyeen reittiliikenteeseen (regional airlines) ennen kaikkea Yhdysvaltojen markkinoille, jonne valtaosa koneista myytiin.
Suomessa Air Botnia operoi 1990-luvulla enimmillään viiden Jetstream-koneen laivastoa.
Aiheesta muualla

Kuvia tai muita tiedostoja aiheesta BAe Jetstream 31 Wikimedia Commonsissa
Bežanitsyn ylänkö

Kangasmetsää ylängöllä Aloljan latvoilla.
Ylänkö sijaitsee Pihkovan alueen kartassa eteläosassa (keltainen alue).
Bežanitsyn ylänkö (ven. Бежаницкая возвышенность, Bežanitskaja vozvyšennost, vir. Bežanitsõ kõrgustik) on pieni ylänkö Luoteis-Venäjällä Pihkovan alueella lähellä Valko-Venäjän rajaa.
Ylänköalue sijaitsee pääasiassa Venäjän puolella, mutta lähellä sekä Latvian että Valko-Venäjän rajaa. Ylängön korkein alue sijaitsee Venäjällä Pihkovan alueella. Soikean alueen pinta-alaksi on ilmoitettu 4 130 neliökilometriä. Sen pituus kaakko-luode-suunnassa on 86 kilometriä ja leveys 35–45 kilometriä. Ylänkö kohoaa tasangolta, jonka korkeus on pohjoisessa 100–120 metriä mpy. ja eteläpuolella 140–180 metriä merenpinnasta. Ylängön rinteet erottuvat paikoin selvinä ja sen rinteiden korkeusero voi olla jopa 50–60 metriä. Ylängön lakialue sijaitsee 140–180 metrin korkeudessa. Korkeimmat huiput ovat Lobno (ven. Лобно), jonka huippu kohoaa 337,9 metriä mpy., ja Lipnitskaja (ven. Липницкая), joka kohoaa  339,1 metriä mpy. Lähes kolmasosa ylänköalueesta on sekametsien peitossa ja alempana löytyy myös tammilehtoja.
Asutus

Ylängön pohjoispuolella sijaitsee Novorževin piirin keskustaajama Novoržev ja kaakkoispuolella Novosokolnikin piiri keskustaajama Novosokolniki. Näiden välisellä ylänköalueella ja sen reunalla sijaitsee joukko eri piireihin kuuluvia kyliä ja taajamia. Ylänköalueen itäreunaa seuraa Dnosta etelään kulkeva rautatie, jonka varrella sijaitsevat Bežanitsy, Loknja, Krestilovo (ven. Крестилово), Bašovo (ven. Башово) ja Nasva (ven. Насва). Rautatien risteyskohta sijaitsee Novosokolnikissa, josta länteen päin kulkevan rautatien pohjoispuolella sijaitsevat Runovo (ven. Руново) ja Alol (ven. Алоль). Ylängön länsipuolella sijaitsee Velikajan jokilaakso, missä sijaitsevat Zvony (ven. Звоны) ja Opotška, joka on Opotškan piirin keskustaajama. Korkealla ylängöllä ovat vielä pienet kylät Vjaz (ven. Вяз), Glbkoje (ven. Глбокое), Kudever (ven. Кудеверь). Bežanitsyn ylänkö on lukuisten järviensä vuoksi suosittu lomakohde.
Joet

Ylänkö on lähteenä monien vesistöjen joille. Pohjoiseen virtaavan Velikajan valuma-alueen joista saa ylängöllä alkunsa valuma-alueen pääuoma Velikaja ja siihen laskevat sivujoet Sorot, Šest, Kudka, Nevedrjanka ja Alolja. Sorotjoen sivujoki Lsta (ven. Льста) vastaa suurimmasta osasta Sorotiin ylänköalueelta tulevasta vedestä. Sorotin lähdejärvi Mihalkinskoje sijaitsee heti ylängön pohjoispuolella, ja järveen laskee rinteiltä kolme ojaa.
Lovatjoki ja eräät sen latvaosien sivujoet, kuten esimerkiksi Loknja, Polist, Nasva (ven. Насва), alkavat ylängöltä.
Väinäjoki virtaa Valko-Venäjällä ylängön eteläpuolelta ohitse kohti länttä ja se laskee siellä Itämeren Riianlahteen. Ylängön eteläosasta tulee jokia, jotka laskevat lopulta Drysyn järveen (ven. Дрысы) ja josta Väinäjoen sivujoki Drissa (ven. Дрисса) saa alkunsa.
Järvet

Ylängöllä on yli 500 järveä tai lampea. Niiden vesiala on noin 6 % ylängön pinta-alasta. Järvissä viihtyy monia kalalajeja.
Huomautuksia

1 2 3 4 5 6 7  Teksti on osittain käännös venäjänkielisestä artikkelista ru:Бежаницкая возвышенность, jonka tiedot on vielä tarkistamatta muista lähteistä. Viitattu 13.11.2019
↑  Lähteenä on käytetty Pihkovan alueen karttaa ”Pskov Oblast ru.png”, joka näkyy artikkelin yläosassa.
Käännös suomeksi
Enonlahti

Enonlahti tarkoittaa seuraavia maantieteellisiä kohteita:
Enonlahti, kylä Kuopion Vehmersalmella
Enonlahti, kylä Mäntyharjulla
Enonlahti, kylä Vaalassa.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Enonlahti”, voi hakea sivunnimihaulla, laajalla sivunnimihaulla tai tekstihaulla.
En hyvästellyt sinua

| En hyvästellyt sinua Jamppa Tuominen |
| --- | --- | --- |

Studioalbumin tiedot
 Julkaistu: 1979
 Tyylilaji: iskelmä
 Kesto: 39.13
 Levy-yhtiö: CBS
Listasijoitukset
  Suomen virallinen lista: 2.
Jamppa Tuomisen muut julkaisut
| Jos ystävään luottaa voit 1978 | En hyvästellyt sinua 1979 | Usko rakkauteen 1980 |
En hyvästellyt sinua on Jamppa Tuomisen kolmas studialbumi. Se julkaistiin vuonna 1979 levymerkillä CBS.
Albumi ylsi Suomen virallisen listan toiselle sijalle, ja se pysyi listalla yhteensä 21 viikkoa.
Kappaleet

En hyvästellyt sinua – 2.37
Silloin kun annan rakkauden – 3.26
Marja – 3.44
Mitä oisin ilman sinua – 3.34
Sinun kyyneleesi – 3.16
Annan itsellein aikaa – 2.55
Tie miehen on tuulinen – 3.58
Sinuun hullaannun – 2.46
Polku meren rantaan – 3.31
Nähnyt olen unta – 3.00
Meidän laulu – 3.05
Jää hyvästi – 3.16
Elliptinen funktio

Elliptinen funktio on kaksijaksoinen, meromorfinen funktio, jolle löytyy kaksi nollasta poikkeavaa jaksoa: kompleksiluvut  \omega _{1} ja  \omega _{2} niin, että
kaikilla kompleksitason luvuilla z. Lisäksi lukujen  \omega _{1} ja  \omega _{2} suhde  \omega _{1}/\omega _{2} ei saa olla reaalinen, sillä tällöin funktion jaksot olisivat kompleksitasossa samaan suuntaanselvennä ja funktio olisi esitettävissä yksijaksoisena. Funktion jaksot jakavat kompleksitason alueisiin, joiden Argandin diagrammit muodostavat suunnikkaan muotoiset kuviot.
Yksinkertaisimpia elliptisiä funktioita ovat:
Weierstrassin elliptiset funktiot sekä
Jacobin elliptiset funktiot.
Enontekiön helluntaiseurakunta

| Enontekiön helluntaiseurakunta |
| --- | --- |
Suuntautuminen:  helluntaiherätys
Kirkkokunta:  itsenäinen
Perustettu:  1988
Puheenjohtaja:  Juha Kolehmainen
Aiheesta muualla
Sivusto
Infobox OKNimi-testi OK: 
Enontekiön helluntaiseurakunta on Enontekiöllä toimiva helluntaiseurakunta. Seurakunta on perustettu vuonna 1988 ja rekisteröitynyt yhdistykseksi vuonna 1990. Seurakunta järjestää tapahtumia Kelotin Rantamajoilla sekä kokoontuu yhteen jumalanpalvelusten, ehtoollistilaisuuksien sekä musiikkitilaisuuksien parissa.
Belgian miesten lentopallomaajoukkue

| Belgia |
| --- | --- |
Maanosaliitto:  CEV
Valmentaja:  Andrea Anastasi
Kapteeni:  Sam Deroo
Infobox OKVirheellinen NIMI-arvo: 
Belgian miesten lentopallomaajoukkue edustaa Belgiaa lentopallon kansainvälisissä otteluissa. Sen sijoitus maailmanrankingissa on viidestoista (heinäkuussa 2017).
Arvokisamenestys

Olympiakisoissa Belgia sijoittui kahdeksanneksi Méxicon 1968 kisoissa. Maailmanmestaruuskilpailuissa se sijoittui yhdeksänneksi Prahassa 1949, kahdeksanneksi Sofiassa 1970 ja 11:nneksi Méxicossa 1974. EM-kilpailuissa sen parhaat saavutukset ovat viides sija Roomassa 1948, jolloin taakse jäi vain naapurimaa Alankomaat, sekä neljäs sija Puolassa 2017, jolloin pelattiin jo 16 maan kisoja. Belgia järjesti EM-kisat vuonna 1987, jolloin se sijoittui seitsemänneksi.
Länsi-Euroopan mestaruuden Belgia voitti vuosina 1969, 1971, 1972, 1974 ja 1978.
Arvokisamenestys > Viimeisimmät vuodet 2007–

Belgia selviytyi Venäjällä pelattuun vuoden 2007 EM-lopputurnaukseen. Alkulohkossa se hävisi Venäjälle 0–3 mutta voitti Puolan 3–1 ja Turkin 3–2 ja pääsi 12 parhaan jatko-otteluihin. Jatkolohkossa se hävisi Italialle 0–3, Suomelle 1–3 ja Bulgarialle 1–3. Belgia sijoittui turnauksessa kymmenenneksi. Vuonna 2009 Belgia ei ollut EM-kisoissa mukana.
Vuoden 2011 EM-kisoissa Belgia jäi lohkonsa viimeiseksi vaikka voittikin Ranskan. Lohkon päätösottelussa se olisi tarvinnut yhden erävoiton jatkopaikkaan mutta Suomi voitti ottelun puhtaasti 3–0 nousten jatkopeleihin ohi Belgian. Vuoden 2013 EM-kisoissa Belgia oli alkulohkonsa ykkönen voitettuaan Tanskan, Valko-Venäjän ja Italian mutta putosi puolivälierässä Serbialle 1–3. Lopullinen sijoitus oli seitsemäs.
Vuonna 2014 Belgia oli mukana MM-kilpailuissa ensi kertaa sitten vuoden 1978. Se voitti alkulohkossaan vain Puerto Ricon ja hävisi Yhdysvalloille ja Ranskalle erin 2–3 sekä Italialle ja Iranille 1–3 eikä päässyt alkulohkostaan jatkoon. Belgian lopullinen sijoitus oli 17:s.
Vuoden 2015 EM-kisoissa Belgia sijoittui kymmenenneksi hävittyään neljännesvälierissä Saksalle 0–3. Vuoden 2017 EM-kisoissa Belgia ylsi kisahistoriansa parhaaseen saavutukseen sijoittumalla neljänneksi. Se voitti kaikki kolme alkulohko-otteluaan ja puolivälierissä Italian 3–0. Välierissä Belgia hävisi Venäjälle 0–3 ja pronssiottelussa Serbialle 2–3. MM-kilpailuissa 2018 Belgia sijoittui kolmen voitetun ensimmäisen kierroksen ottelun ja yhden voitetun toisen kierroksen ottelun jälkeen toisen kierroksen lohkossaan toiseksi ja kokonaistuloksissa kymmenennelle sijalle.
Maailmanliiga

Belgia voitti kesällä 2013 Lentopallon Euroopan liigan, minkä ansiosta se sai paikan maailmanliigassa. Vuoden 2014 maailmanliigassa joukkue selviytyi kakkoskategorian lopputurnaukseen, jossa sijoittui kolmanneksi. Vuoden 2015 maailmanliigassa sijoitus oli pykälää heikompi eli kakkosryhmän lopputurnauksen neljäs sija. Vuonna 2016 Belgia pelasi maailmanliigan ykköstasolla ja sijoittui liigan lopputaulukossa yhdeksänneksi.
Electric Eye (kappale)

| ”Electric Eye” Judas Priest |
| --- | --- | --- |

Singlen tiedot
 Albumilta: Screaming for Vengeance
 Julkaistu: 1982
 Tuottaja(t): Tom Allom
 Tyylilaji: heavy metal
 Kesto: 03.39
 Levy-yhtiö: Columbia
Judas Priest muut singlet
| ”(Take These) Chains” 1982 | ”Electric Eye” 1982 | ”Freewheel Burning” 1983 |
Electric Eye on brittiläisen heavy metal-yhtye Judas Priestin kappale albumilta Screaming for Vengeance. Se on yleisesti soitettu konserteissa ensimmäisenä kappaleena, ja se onkin yhtyeen tunnetuimpia kappaleita. Kappaleen soolon soittaa Glenn Tipton.
Kappale kertoo vakoilusatelliitista. Se onkin saanut paljon vaikutteita George Orwellin kirjasta Vuonna 1984.
Screaming for Vengeancen kappale "The Hellion" lasketaan levyllä omaksi kappaleekseen, mutta yleisesti se lasketaan kuuluvan introksi "Electric Eyelle".
Kappale on mukana videopeleissä Grand Theft Auto: Vice City Stories, Guitar Hero Encore: Rocks the 80s Hellionin kanssa, Guitar Hero: Smash Hits ja se on ladattavissa peliin Rock Band. Kappale on myös mukana elokuvassa Tenacious D: Maailman paras rokkibändi.
Muun muassa Helloween ja Benediction ovat myös levyttäneet kappaleen.
Kokoonpano

Rob Halford – laulu
Glenn Tipton – kitara
K.K. Downing – kitara
Ian Hill – basso
Dave Holland – rummut
Judas Priest
| --- | --- |
Studioalbumit:   Rocka Rolla  Sad Wings of Destiny  Sin After Sin  Stained Class  Killing Machine  British Steel  Point of Entry  Screaming for Vengeance  Defenders of the Faith  Turbo  Ram It Down  Painkiller  Jugulator  Demolition  Angel of Retribution  Nostradamus  Redeemer of Souls  Firepower  Invincible Shield 
Konserttitallenteet:   Unleashed in the East  Priest...Live!  Live in London  ’98 Live Meltdown  A Touch of Evil: Live  British Steel - 30th Anniversary - Live  Battle cry    
Kokoelmat:   The Best of Judas Priest  Hero, Hero  The Collection (Judas Priest)  Genocide  Metal Works ’73–’93  Prisoners of Pain  The Best of Judas Priest: Living After Midnight  Metalogy  The Essential Judas Priest  Single Cuts  The Chosen Few  The Complete Albums Collection 
Videografia:   Live Vengeance ’82  Fuel for Life  Priest...Live!  Metal Works ’73–’93  British Steel  Live in London  Electric Eye  Rising in the East  Live Vengeance ’82  British Steel - 30th Anniversary DVD  Epitaph  Battle cry
Electric Doom Synthesis

| Electric Doom Synthesis Beherit |
| --- | --- | --- |

Studioalbumin tiedot
 Äänitetty : 1995
 Julkaistu: 28. kesäkuuta 1996
 Tuottaja(t): Beherit
 Tyylilaji: dark ambient
 Kesto: 45.29
 Levy-yhtiö: Spinefarm Records
Beheritin muut julkaisut
| H418ov21.C 1994 | Electric Doom Synthesis 1995 | Beast of Beherit: Complete Worxxx 1999 |
Electric Doom Synthesis, Beheritin järjestyksessään neljäs albumi ja toinen jonka musiikki on tyyliltään Dark Ambientia. Äänitetty Holocauston (Marko Laiho) vuonna 1995 tekemistä kappaleista, julkaisijana Spinefarm Records vuonna 1996.
Tyyliltään albumi on erityisen hypnoottista ja mustaa ambientia black metal -hengessä.
Kappaleet

Ambush – 5.12
We Worship – 1.25
Dead Inside – 6.12
Beyond Vision – 4.17
Deep Night 23rd	 – 7.08
Drawing Down the Moon – 2.56
Sense – 10.25
Temple ov Lykos – 7.51
Aiheesta muualla

Electric Doom Synthesis Discogsissa. (englanniksi)
Albumi Electric Doom Synthesis Encyclopaedia Metallum -sivustolla (englanniksi)
Lisätietoa albumista (Arkistoitu – Internet Archive)
Bohuslav Ebermann

| Mitalit | Mitalit | Mitalit |  |
| --- | --- | --- | --- |
|  Bohuslav Ebermann |  Bohuslav Ebermann |  Bohuslav Ebermann |  |
Maa:   Tšekkoslovakia
Miesten jääkiekko
|  Olympialaiset  |  Olympialaiset  |  Olympialaiset  |  |
|  Hopeaa | Innsbruck 1976 | jääkiekko |  |
| Kanada-cup  | Kanada-cup  | Kanada-cup  |  |
|  Hopeaa | Kanada-cup 1976 | jääkiekko |  |
| Maailmanmestaruuskilpailut  | Maailmanmestaruuskilpailut  | Maailmanmestaruuskilpailut  |  |
|  Kultaa | Itävalta 1977 | jääkiekko |  |
|  Hopeaa | Neuvostoliitto 1979 | jääkiekko |  |
|  Hopeaa | Tšekkoslovakia 1978 | jääkiekko |  |
|  Hopeaa | Länsi-Saksa 1975 | jääkiekko |  |
|  Hopeaa | Suomi 1974 | jääkiekko |  |
|  Pronssia | Ruotsi 1981 | jääkiekko |  |
Bohuslav Ebermann (s. 19. syyskuuta 1948 Vochov, Tšekkoslovakia) on entinen jääkiekkoilija. Ebermann pelasi vasempana ja oikeana hyökkääjänä.
Eberman pelasi useimmiten samassa ketjussa Josef Augustan ja Ivan Hlinkan kanssa Tšekkoslovakian maajoukkueessa. Hän oli nopeimpia luistelijoita ja yksi harvoista pelaajista, jotka pystyivät muuttamaan suuntaansa täydestä vauhdista. Ebermann pelasi 12 kautta ja 427 liigaottelua joissa hän teki 211 maalia. Maaotteluita hän pelasi 177 ja teki niissä 80 maalia.
Seuraura

Škoda Plzeň 1956–1968
Dukla Jihlava 1968–1970
Škoda Plzeň 1970–1981
HC Lausanne 1981–1983
CSG Grenoble 1983–1990
Eberman toimi pelaajavalmentajana Ranskan 1. divisioonassa vuoteen 1996 asti.
Saavutukset

jääkiekon olympiahopea 1976
jääkiekon maailmanmestaruus 1977
kuudet jääkiekon maailmanmestaruuskisat vuosina 1974-81
Tšekkoslovakian mestaruus vuosina 1969, 1970
Lähde

http://www.azhockey.com
Battlefield 1943

| Battlefield 1943 |
| --- | --- |

Kehittäjä:  Digital Illusions CE
Julkaisija:  Electronic Arts
Pelisarja:  Battlefield
Pelimoottori:  Frostbite Engine 1.5
Julkaistu:  PlayStation 3 9. heinäkuuta 2009 Xbox 360 8. heinäkuuta 2009
Lajityyppi:  ensimmäisen persoonan ammuntapeli
Pelimuoto:  yksinpeli, moninpeli
Ikäluokitus:  PEGI: 16 ESRB: T  Virheellinen ESRB-arvo
Alusta:  PlayStation 3, Xbox 360
Jakelumuoto:  PlayStation Network, Xbox Live Arcade
Lisää peliartikkeleitaVideopelien teemasivulla
Infobox OK  : 
Battlefield 1943 on Digital Illusions CE:n kehittämä ja Electronic Artsn julkaisema ensimmäisen persoonan ammuntapeli. Battlefield 1943 julkaistiin Xbox 360:lle 8. heinäkuuta 2009 ja PlayStation 3:lle 9. heinäkuuta 2009. Pelistä oli tarkoitus julkaista tietokoneversio, mutta sen suunnittelu peruutettiin.
Pelaaminen

Battlefield 1943 on sisällöltään typistetty Battlefield 1942:n nykyaikaistettu versio. Battlefield 1943 on myynnissä vain verkossa ja sen voi hankkia Playstation Networkista ja Xbox Livestä. Pelin pelaamiseksi Xbox 360:lla pitää olla jäsenyydestä kuukausimaksua maksava kultajäsen (kuukausimaksu noin seitsemän euroa), itse peli maksaa 1200 Microsoft-pistettä. Playstation 3:lla pelaaminen on ilmaista, mutta pelin hinta on 9,95 euroa.
Battlefield 1943:ssa on kolme aselajia. Yhdysvaltain (USMC) ja Japanin (IJN) varusteet eroavat toisistaan vain graafisesti. Jalkaväkisotilaalla on käytössään sinko, konepistooli (Thompson / Type 100), käsikranaatteja ja jakoavain jota voidaan käyttää lähitaistelun lisäksi myös ajoneuvojen korjaamiseen. Jalkaväkisotilaan rooli on lähitaistelu konepistoolin avulla ja omien ajoneuvojen korjaaminen ja vihollisen ajoneuvojen tuhoaminen. Kiväärimiehellä on käytössään puoliautomaattinen kivääri (M1 Garand / Type 5), kiväärikranaatteja, käsikranaatteja ja kiväärin päässä oleva pistin. Kiväärimiehen rooli on taistella jalkaväkeä vastaan niin lyhyillä kuin pitkillä kantamilla, mutta taisteluun ajoneuvoja vastaan hänestä ei oikein ole. Tiedustelijalla on käytössään kiikarikivääri (Springfield / Kar 98k), pistooli (Colt M1911 /Type 14 Nambu), dynamiittia ja pistin / katana. Tiedustelijan rooli on tarkka-ammunta sekä räjähteet, joilla voi myös hyvin tehdä ansoja. Kiikarikiväärin luotiin vaikuttaa matkustusaika, eli luoti ei osu kohteeseen välittömästi ampumisen jälkeen.
Battlefield 1943:ssa on neljä erilaista ajoneuvoluokkaa: Maastoauto (Jeeppi / Type 95 recon car), Panssarivaunu (M4 Sherman / Type 97 Chi-Ha), Lentokone (F4U Corsair / Zero) ja maihinnousualus. USA:n ja Japanin ajoneuvot eroavat toisistaan vain graafisesti.
Battlefield 1943:ssa on mukana neljä karttaa. Ne kaikki sijoittuvat Tyynelle valtamerelle. Kartat ovat Wake Island, Guadalcanal ja Iwo Jima. Kun pelaajien yhteenlaskettujen pisteiden määrä ylitti 43 000 000 avautui uusi kartta nimeltään
Coral Sea. Kentillä taistellaan lähes aina maalla, merellä ja ilmassa, paitsi Coral Seassa, jossa taistelu tapahtuu pääosin pelkästään taivaalla.
Pelissä on myös Air Superiority-pelimuoto, joka avautui 43 miljoonan pisteen jälkeen.
Vastaanotto

| Vastaanotto> Yhteispisteet.Kerääjä | Vastaanotto> Yhteispisteet.Pisteet |
| --- | --- |
GameRankings: 84.18%
Metacritic: 84%
Arvostelupisteet
Julkaisu: Pisteet
Edge: 9/10
Eurogamer: 8/10
Game Informer: 8.5/10
GameSpy: 
GameTrailers: 7.6/10
IGN: 8.5/10
Official Xbox Magazine: 7.5/10
TeamXbox: 8.8/10
X-Play: 
Peli on saanut 83 pistettä 100:sta Metacritic-sivustolla ja 84.18% Game Rankings-sivustolta Xbox Live Arcade versioon. Pelistä tuli eniten myynyt vain ladattavissa oleva peli viikko julkaisun jälkeen. Battlefield 1943 oli vuoden 2009 parhaiten myynyt peli Xbox LIVE Arcadessa. Peliä oltiin ladattu yli miljoona kertaa kuukausi julkaisun jälkeen .
Aiheesta muualla

Virallinen Battlefield 1943 -sivu (Arkistoitu – Internet Archive) (englanniksi)
Virallinen Twitter (englanniksi)
Erika Relander

Erika Katarina Relander (19. lokakuuta 1879 Sortavala – 21. syyskuuta 1937 Viipuri) oli suomalainen opettaja ja taidemaalari.
Relanderin vanhemmat olivat Sortavalassa apteekkarina toiminut kunnallisneuvos Erik Oskar Relander (1812–1890) ja hänen toinen puolisonsa Eugenia Elfvengren (1832–1880). Erika Relander pääsi ylioppilaaksi 1899 Helsingin suomalaisesta yhteiskoulusta ja hän opiskeli Suomen Taideyhdistyksen piirustuskoulussa 1904, Helsingin yliopiston piirustussalissa 1902–1904 ja ulkomailla Hendrik Maarten Krabbén johdolla Hollannissa vuosina 1905, 1908–1909 sekä 1912. Hän osallistui Suomen Taiteilijain näyttelyihin vuosina 1908–1913. Relander toimi piirustuksen ja käsityön opettajana tyttökouluissa ja lyseoissa Kotkassa ja Viipurissa 1904–1911 ja 1914–1937.
Erika Relanderin velipuoli oli pedagogi, kansanrunouden tutkija Oskar Relander.
Teoksia

Yhinlahti : öljymaalaus.
Kahvipöydän ääressä : öljymaalaus.
Kamiinan lämmössä : öljymaalaus. 1908
Aiheesta muualla

Suomalaisen kuvataiteen bibliografia : Erika Relander
Emil Post

| Emil Post |
| --- | --- |

Henkilötiedot
Syntynyt: 11. helmikuuta 1897 Augustów, Puola
Kuollut: 21. huhtikuuta 1954 (57 vuotta) New York City, Yhdysvallat
Koulutus ja ura
Väitöstyön ohjaaja:  Cassius Jackson Keyser
Tutkimusalue:  Matematiikka
Emil Post (11. helmikuuta 1897 Augustów, Puola - 21. huhtikuuta 1954 New York City, Yhdysvallat) oli matemaatikko ja loogikko, joka syntyi Puolassa mutta muutti perheineen Yhdysvaltoihin vuonna 1904. Hän on parhaiten tunnettu työstään, joka myöhemmin tuli tunnetuksi laskettavuuden teoriana.
Emil Rautaharju

Emil Rautaharju 1930-luvun alussa.
Emil Fredrik Rautaharju (ent. Zitting, 1. syyskuuta 1875 Nilsiä – 11. helmikuuta 1947 Vehmersalmi) oli suomalainen poliitikko. Hänen puolueensa oli Kansallinen Kokoomus.
Rautaharju valittiin eduskuntaan Kuopion läänin läntisestä vaalipiiristä vaaleissa 1930. Hän toimi kansanedustajana kolmen vuoden ajan, lokakuusta 1930 elokuuhun 1933, ja oli jäsenenä maatalousvaliokunnassa. Rautaharju vaikutti poliittisella urallaan myös Vehmersalmen kunnallispolitiikassa, kunnan kunnanvaltuuston jäsenenä ja puheenjohtajana.
Rautaharju syntyi maanviljelijäperheeseen ja oli itsekin siviiliammatiltaan maanviljelijä. Hän viljeli maata synnyinkunnassaan Nilsiässä vuosina 1893–1904 ja Kuopion maalaiskunnassa, sittemmin Vehmersalmella (kunnan itsenäistyttyä), vuodesta 1904.
Rautaharju oli naimisissa. Hänen puolisonsa oli Lydia Henrika Jalkanen, jonka kanssa hän avioitui vuonna 1906. Kansanedustajana vuosina 1926–1927 toiminut Olli Zitting oli Rautaharjun veli.
Rautaharju kuoli helmikuussa 1947, 71-vuotiaana.
Emil Huunonen

Huunonen vuonna 1950
Emil Huunonen (15. heinäkuuta 1901 Johannes – 12. syyskuuta 1959 Helsinki) oli suomalainen sosiaalidemokraattinen poliitikko ja ammattiyhdistysjohtaja.
Elämäkerta

Huunosen vanhemmat olivat merimies Aukusti Huunonen ja Iida Jukka. Käytyään kansakoulun Huunonen työskenteli satama- ja lautatarhatyömiehenä Johanneksessa ja Viipurissa vuoteen 1933 saakka. Hän oli Viipurin läänin läntisen vaalipiirin sosialidemokraattisen piirin piirisihteerinä 1933–1938 ja Suomen kutomateollisuustyöväen liiton sihteerinä 1938–1943. SAK:ssa Huunonen toimi pääsihteerinä 1943–1946 ja puheenjohtajana 1946–1949.
Huunonen oli SDP:n kansanedustajana 1948–1953. Hän oli K. A. Fagerholmin I hallituksessa 1949–1950 II kulkulaitosten ja yleisten töiden ministeri, II sosiaaliministeri ja II kansanhuoltoministeri. Urho Kekkosen II hallituksessa 1951 Huunonen oli II sosiaaliministerinä ja Kekkosen III hallituksessa hän oli II sosiaaliministeri 1951–1953, II kulkulaitosten ja yleisten töiden ministeri 1951–1952 ja 1952–1953 sekä siinä välissä kulkulaitosten ja yleisten töiden ministeri 1952.
Ministeriuransa jälkeen Huunonen oli Outokumpu Oy:n sosiaalijohtaja ja johtokunnan jäsen 1954–1959.
Huunonen oli presidentin valitsijamies vuoden 1950 presidentinvaaleissa. Kunnallispolitiikassa hän oli mukana Viipurin kaupunginvaltuuston ja kaupunginhallituksen jäsenenä.